b'\n_START_ARTICLE_\nPalleroporonj\xc3\xa4k\xc3\xa4l\xc3\xa4\n_START_SECTION_\nUlkon\xc3\xa4k\xc3\xb6\n_START_PARAGRAPH_\nPalleroporonj\xc3\xa4k\xc3\xa4l\xc3\xa4 muodostaa harmaita tai kellahtavia palleroita. Se kasvaa 5\xe2\x80\x9315 senttimetri\xc3\xa4 korkeaksi.\n_START_SECTION_\nElinymp\xc3\xa4rist\xc3\xb6 ja levinneisyys\n_START_PARAGRAPH_\nPalleroporonj\xc3\xa4k\xc3\xa4l\xc3\xa4 kasvaa kuivilla m\xc3\xa4ntykankailla, kallioilla ja tunturipaljakalla. Se on mantereinen laji ja sit\xc3\xa4 kasvaa koko Suomessa, mutta se on aika harvinainen saaristossa ja poronhoitoalueella. Sit\xc3\xa4 tavataan my\xc3\xb6s muualla Euroopassa, Aasiassa ja Pohjois-Amerikassa.\n_START_SECTION_\nK\xc3\xa4ytt\xc3\xb6\n_START_PARAGRAPH_\nPalleroporonj\xc3\xa4k\xc3\xa4l\xc3\xa4\xc3\xa4 k\xc3\xa4ytet\xc3\xa4\xc3\xa4n koristeena kukka-asetelmissa ja seppeleiss\xc3\xa4. Sit\xc3\xa4 k\xc3\xa4ytet\xc3\xa4\xc3\xa4n my\xc3\xb6s porojen lis\xc3\xa4ruokintaan. Ennen vanhaan palleroporonj\xc3\xa4k\xc3\xa4l\xc3\xa4\xc3\xa4 laitettiin ikkunalasien v\xc3\xa4liin kosteutta ker\xc3\xa4\xc3\xa4m\xc3\xa4\xc3\xa4n. J\xc3\xa4k\xc3\xa4l\xc3\xa4n keruu tehd\xc3\xa4\xc3\xa4n k\xc3\xa4sin ja se on keskittynyt Pohjois-Pohjanmaan ja Kainuun alueille. J\xc3\xa4k\xc3\xa4l\xc3\xa4 on kuivana helposti murenevaa ja niinp\xc3\xa4 sit\xc3\xa4 poimitaankin vain sateen tai kastelun j\xc3\xa4lkeen.  Pienoismalleissa voidaan k\xc3\xa4ytt\xc3\xa4\xc3\xa4 palleroporonj\xc3\xa4k\xc3\xa4l\xc3\xa4\xc3\xa4 kuvaamaan puuta tai pensasta, mik\xc3\xa4li se on mittakaavaan sopiva.'